Document ID: 32006R0591

32006R0591
L 104/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 591/2006 НА КОМИСИЯТА
от 12 април 2006 година
за изменение на Регламент (ЕО) № 2535/2001 за определяне на подробни правила за прилагане на Регламент (ЕО) № 1255/1999 на Съвета по отношение на режима на внос на мляко и млечни продукти и на откриване на тарифни квоти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 29, параграф 1 от него,
като има предвид, че:
(1)
Приложение III.А към Регламент (ЕО) № 2535/2001 на Комисията (2) посочва максималното количество сирене Cheddar с произход Австралия да се внася по квотен период.
(2)
Регламент (ЕО) № 267/2006 на Съвета от 30 януари 2006 г. относно прилагането на споразуменията, сключени от Европейската общност след преговори в рамките на член XXIV.6 от ГАТТ 1994 г., за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа (3) предвижда допълнително разпределение на 461 тона сирене Cheddar с произход Австралия съгласно годишната тарифна квота за внос. Поради това е целесъобразно да се регулира количеството сирене съгласно квота № 09.4521, посочено в приложение III.А към Регламент (ЕО) № 2535/2001 на Комисията.
(3)
Регламент (ЕО) № 2535/2001 следва съответно да се измени.
(4)
Тъй като съответната годишна тарифна квота се открива на 1 януари, настоящият регламент ще се прилага от 1 януари 2006 г. и следва да влезе в сила колкото може по-скоро.
(5)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В приложение III.А към Регламент (ЕО) № 2535/2001 частта, отнасяща се за квотен номер 09.4521, се заменя с текста в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 януари 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 април 2006 година.

Labels: 3
17
18
15